
Előterjesztés
a Közgyűlés részére
Tisztelt Közgyűlés!
Az Észak-pesti Ingatlan-és Térségfejlesztési Zrt. (a továbbiakban: Társaság) évi rendes közgyűlését 2011. május 13-án, megismételt közgyűlését 2011. május 27-én tartja az alábbi, 1. sz. melléklet szerint csatolt meghívó szerinti napirenddel:

1. Az Igazgatóság 2010. évi jelentése
2. Az Igazgatóság számviteli törvény szerinti 2010. évi beszámolója és indítványa az adózott eredmény felhasználásáról
3. A könyvvizsgáló jelentése a számviteli törvény szerinti beszámolójáról és az éves üzleti jelentésről
4. A Felügyelőbizottság jelentése az ÉPÍT Zrt. 2010. üzleti évéről készült beszámolóhoz
5. Az Igazgatóság jelentése az „Ingatlan és térségfejlesztési együttműködési, vagyonkezelési megbízási keretszerződés” 2010. évi teljesítéséről
6. Az Igazgatóság előző évben végzett munkájának értékelése és döntés a vezető tisztségviselő részére felmentvény megadásáról
7. Az ÉPÍT Zrt. 2011. évi Üzleti és fejlesztési terve
8. Igazgatósági tagok díjazásának megállapítása
9. Felügyelőbizottsági tagok díjazásának megállapítása
10. A könyvvizsgáló választása, díjazásának megállapítása
11. Egyebek


Tájékoztatom a Tisztelt Fővárosi Közgyűlést, hogy a napirendi pontok között szerepelnek a Társaság 2010. évi beszámolójára 2011. évi üzleti tervére vonatkozó napirendi pontok (1-4. és 7.), amelyekkel kapcsolatos döntési javaslatok a „Javaslat a Vagyongazdálkodási Főosztály ügykörébe tartozó egyes gazdasági társaságok 2010. évi beszámolóival és 2011. évi üzleti terveivel kapcsolatos döntések meghozatalára” tárgyú, a jelenlegi ülés napirendjén szereplő külön előterjesztésben szerepelnek.
A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII.28.) Főv. Kgy. rendelet ( továbbiakban: Vagyonrendelet) 52. § (1) bekezdése alapján a Fővárosi Önkormányzat tulajdonában lévő gazdasági társaság vonatkozásában a tulajdonosi jogokat – a (2) bekezdésben foglalt személyi ügyek kivételével – a Fővárosi Közgyűlés gyakorolja oly módon, hogy többszemélyes társaság legfőbb szervének döntését megelőzően a Fővárosi Közgyűlés jogosult előzetes döntést hozni és ez által a részvényesi képviselő kötött mandátumát meghatározni. A Vagyonrendelet 52. § (2) bekezdés a) pontjában foglaltak alapján az ott felsorolt személyi ügyek tekintetében – a Vagyonrendelet 5. sz. mellékletében felsorolt társaságok vonatkozásában – a többszemélyes társaság legfőbb szervének döntését megelőző előzetes döntés meghozatalára pedig a főpolgármester jogosult.
A Társaság igazgatósága és felügyelőbizottsága az egyes napirendi pontokhoz kapcsolódó előterjesztéseket (2. sz. melléklet) megtárgyalta, az erről szóló határozatok az előterjesztés 3. sz. mellékletét képezik.
A napirendi pontok sorrendjében az előterjesztéseket a következőkben ismertetjük.
Az 1-4. valamint 7. napirendek tárgyában szükséges döntések meghozatalára vonatkozó javaslatok fentiekben leírtak szerint a Fővárosi Közgyűlés jelenlegi ülésének napirendjén szereplő „Javaslat a Vagyongazdálkodási Főosztály ügykörébe tartozó egyes gazdasági társaságok 2010. évi beszámolóival és 2011. évi üzleti terveivel kapcsolatos döntések meghozatalára” tárgyú külön előterjesztésben szerepelnek.
5. napirendi pont: Az igazgatóság jelentése az „Ingatlan és térségfejlesztési együttműködési, vagyonkezelési megbízási keretszerződés” 2010. évi teljesítéséről

Az ÉPÍT Zrt. alapításával egyidejűleg a Társaság többségi tulajdonosaival megkötött „Ingatlan- és térségfejlesztési együttműködési, vagyonkezelési megbízási keretszerződés” (a továbbiakban Keretszerződés) rögzíti a Társaság feladatait a káposztásmegyeri – Budapest Főváros Önkormányzata és Budapest IV. kerület Újpest Önkormányzata közös tulajdonában álló – beépítetlen területek fejlesztésében, valamint a kezelésébe átadott ingatlancsomaggal, mint vagyoni értékkel kapcsolatos elszámolásokban.

A tulajdonosok az évente elfogadott üzleti és fejlesztési tervben határozták meg azokat a feladatokat, amelyekkel a Keretszerződés rendelkezéseit a Társaság teljesíteni tudja.
Az igazgatóság fenti tárgyú jelentése részletesen kitér a területek fejlesztésére vonatkozó, valamint a vagyoni értékkel kapcsolatos elszámolásokra I. 2010-ben megvalósított feladatok és II. Elszámolások szerinti bontásban.

6. napirendi pont: Az Igazgatóság előző évben végzett munkájának értékelése és döntés a vezető tisztségviselő részére felmentvény megadásáról
Ezen napirendi pont keretén belül az Igazgatóság előző évben végzett munkájának értékelése és a vezető tisztségviselők részére történő felmentvény megadásáról szóló döntés szerepel, amelyhez a Társaság külön anyagot nem mellékelt. A felmentvény megadásáról a Társaság Alapszabálya 12. Igazgatóságról szóló fejezetének 12.1.5. Felelősségi szabályok címen belüli f) pontja rendelkezik, mely szerint „az alapszabály előírja, hogy a társaság közgyűlése évente tűzze napirendjére a vezető tisztségviselők előző üzleti évben végzett munkájának értékelését, és határozzon a vezető tisztségviselők részére megadható felmentvény tárgyában. A felmentvény megadásával a legfőbb szerv igazolja, hogy a vezető tisztségviselők az értékelt időszakban munkájukat a gazdasági társaság érdekeinek elsődlegességét szem előtt tartva végezték.
Tekintettel arra, hogy a felmentvény megadását alátámasztó indoklást a Társaság nem bocsátott a Fővárosi Önkormányzat rendelkezésére, illetve arra a tényre, hogy a Fővárosi Önkormányzat 2010. évben egyetlen társasága vonatkozásában sem élt a felmentvény megadásának lehetőségével, nem javasoljuk a 2006. évi IV. törvény (Gt.) 30.§ (5) bekezdésében foglaltak szerint adható felmentvény megadását.
8. napirendi pont: Igazgatósági tagok díjazásának megállapítása
A Vagyonrendelet (Vr.) 52.§ (2) bekezdésének a) pontja alapján a Fővárosi Önkormányzat tulajdonában lévő egyes – a Vr. 5. sz. mellékletben felsorolt – társaságok vonatkozásában, a többszemélyes gazdasági társaságok esetében a társaság legfőbb szervének döntését megelőzően a főpolgármester határoz az igazgatóság tagjainak megválasztása, visszahívása, megbízása, megbízásának visszavonása és díjazása kérdésében. Az ÉPÍT Zrt. egyike az 5. sz. mellékletben felsorolt társaságoknak.
Ezen jogszabályi hivatkozás alapján a vonatkozó – a főpolgármesterre átruházott hatáskörben hozott - főpolgármesteri döntésben foglaltak szerint születhet legfőbb szervi határozat a Társaság igazgatósági tagjainak díjazásáról.
9. napirendi pont: Felügyelőbizottsági tagok díjazásának megállapítása
A Vagyonrendelet (Vr.) 52.§ (2) bekezdésének a) pontja alapján a Fővárosi Önkormányzat tulajdonában lévő egyes – a Vr. 5. sz. mellékletben felsorolt – társaságok vonatkozásában, a többszemélyes gazdasági társaságok esetében a társaság legfőbb szervének döntését megelőzően a főpolgármester határoz a felügyelőbizottság tagjainak megválasztása, visszahívása, megbízása, megbízásának visszavonása és díjazása kérdésében. Az ÉPÍT Zrt. egyike az 5. sz. mellékletben felsorolt társaságoknak.
Ezen jogszabályi hivatkozás alapján a vonatkozó – a főpolgármesterre átruházott hatáskörben hozott - főpolgármesteri döntésben foglaltak szerint születhet legfőbb szervi határozat a Társaság  felügyelőbizottsági tagjainak díjazásáról.
10. napirendi pont: A könyvvizsgáló választása, díjazásának megállapítása
A Vagyonrendelet (Vr.) 52.§ (2) bekezdésének a) pontja alapján a Fővárosi Önkormányzat tulajdonában lévő egyes – a Vr. 5. sz. mellékletben felsorolt – társaságok vonatkozásában, a többszemélyes gazdasági társaságok esetében a társaság legfőbb szervének döntését megelőzően a főpolgármester határoz a társaság könyvvizsgálójának megválasztása, visszahívása, megbízása, megbízásának visszavonása és díjazása kérdésében. Az ÉPÍT Zrt. egyike az 5. sz. mellékletben felsorolt társaságoknak.
Ezen jogszabályi hivatkozás alapján a vonatkozó – a főpolgármesterre átruházott hatáskörben hozott - főpolgármesteri döntésben foglaltak szerint születhet legfőbb szervi határozat a Társaság  könyvvizsgálójának megválasztásáról és díjazásáról.

Fentiek alapján az alábbi határozati javaslatokat terjesztem a Tisztelt Közgyűlés elé:
Határozati javaslat

A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007 (XII.28.) Főv. Kgy. rendelet 52. § (1) bekezdésében foglalt hatáskörében eljárva a Fővárosi Közgyűlés úgy dönt, hogy az Észak-pesti Ingatlan-és Térségfejlesztési Zrt. 2011. május 13-án, megismétlés esetén május 27-én tartandó évi rendes közgyűlésén Budapest Főváros Önkormányzata, mint részvényes képviseletében eljáró személy kötött mandátummal eljárva „igen” szavazatával támogassa a következő döntések meghozatalát:
1.1. (1-4. napirendi pontok vonatkozásában) a „Javaslat a Vagyongazdálkodási Főosztály ügykörébe tartozó egyes gazdasági társaságok 2010. évi beszámolóival és 2011. évi üzleti terveivel kapcsolatos döntések meghozatalára” tárgyú külön előterjesztés alapján a Fővárosi Közgyűlés által az ÉPÍT Zrt.-re vonatkozóan meghozott határozatokban foglaltaknak megfelelő döntést.
1.2. (5. napirendi pont) az „Ingatlan és térségfejlesztési együttműködési, vagyonkezelési megbízási keretszerződés” 2010. évi teljesítéséről szóló igazgatósági jelentés elfogadását.
1.3. (6. napirendi pont) azon javaslatot, mely szerint a Fővárosi Önkormányzat nem járul hozzá, a vezető tisztségviselők részére a 2010. üzleti évben végzett tevékenységet értékelve a felmentvény megadásához.
1.4. (7. napirendi pont) a „Javaslat a Vagyongazdálkodási Főosztály ügykörébe tartozó egyes gazdasági társaságok 2010. évi beszámolóival és 2011. évi üzleti terveivel kapcsolatos döntések meghozatalára” tárgyú külön előterjesztés alapján a Fővárosi Közgyűlés által az ÉPÍT Zrt. 2011. évi Üzleti tervére vonatkozóan meghozott határozatban foglaltaknak megfelelő döntést.
1.5. (8. napirendi pont) az Igazgatósági tagok díjazásának megállapítását a vonatkozó főpolgármesteri döntésben foglaltak szerint. Jóváhagyó döntés hiányában ezen napirendi pont tárgyalásának felfüggesztését.
1.6. (9. napirendi pont) a Felügyelőbizottsági tagok díjazásának megállapítását a vonatkozó főpolgármesteri döntésben foglaltak szerint. Jóváhagyó döntés hiányában ezen napirendi pont tárgyalásának felfüggesztését.
1.7.  (10. napirendi pont)  a könyvvizsgáló megválasztását és díjazásának megállapítását a vonatkozó főpolgármesteri döntésben foglaltak szerint. Jóváhagyó döntés hiányában ezen napirendi pont tárgyalásának felfüggesztését.
1.8. A Fővárosi Közgyűlés meghatalmazza dr. Szemenyei Lászlót, hogy az Észak-pesti Ingatlan-és Térségfejlesztési Zrt. 2011. május 13-án, megismétlés esetén május 27-én tartandó évi rendes közgyűlésén a Fővárosi Önkormányzat részvényesi képviselőjeként kötött mandátummal eljárva vegyen részt, és felkéri a főpolgármestert a részvényesi képviselő meghatalmazásának  kiadására.
 



határidő:  a Társaság közgyűlésének a napja
felelős:     a főpolgármester

     Határozathozatal módja: egyszerű szavazattöbbség


Budapest, 2011. május „   ”
	Dr. Bagdy Gábor
főpolgármester-helyettes

	Láttam:

	Sárádi Kálmánné dr.
főjegyző







mellékletek:
A társaság közgyűlésének meghívója
Az 5.-6. és 8.-10. napirendi pontokhoz kapcsolódó mellékletek
Igazgatósági és Felügyelőbizottsági határozatok

